Komiljon Tojiboyev O‘zbekiston Ekologik partiyasi rahbari etib saylandi

O‘zbekiston Ekologik partiyasi Markaziy Kengashi Ijroiya qo‘mitasi raisi etib Komiljon Tojiboyev saylandi. Bu haqda “Yuksalish” umummilliy harakati matbuot xizmati xabar berdi.

Komiljon Tojiboyev 1974-yilda Namanganning To‘raqo‘rg‘on tumanida tug‘ilgan. Namangan davlat universitetini bitirgan. Lavozimga saylangunga qadar Fanlar Akademiyasi Botanika instituti direktori sifatida ishlab kelayotgandi.
Ekopartiyaning sobiq rahbari Boriy Alixanov, “Adolat” partiyasining sobiq rahbari Narimon Umarov bilan birgalikda oktabr oyida Prezident farmoni bilan Oliy Majlis Senati a’zolari etib tayinlangan edi.